De begynte så smått å planlegge samarbeidet allerede i 2010, men først i januar 2016 ble det offentliggjort at de arbeidet med musikk til et album under navnet Anderson, Rabin and Wakeman (ARW). Det nåværende bandnavnet ble kunngjort under en pressekonferanse 9. april 2017. Det annonserte albumet ble satt på vent da de først ønsket å spille konserter. Til turneen fikk de med bassisten Lee Pomeroy og trommeslageren Lou Molino III og spilte en rekke konserter i USA fra oktober til desember 2016. Bandet fortsatte turneen med konserter i Israel, Europa og Japan i mars og april 2017.